**P. PK. CMI DT 01**

**แพคเกจทัวร์ Highlight จ.เชียงราย**

***ชมความสวยงามของสถาปัตยกรรม วัดร่องขุ่น***

***ชมแหล่งรวมงานศิลป์ ณ บ้านดำ***

***อิ่มเอิบไปกับสวนดอกไม้ ภายในพระตำหนักดอยตุง***

***ล่องเรือบนแม่น้ำโขง ชมจุดสามเหลี่ยมทองคำ***

***แวะไร่แลนด์มาร์คชื่อดัง สิงห์ปาร์ค***



**โปรแกรมท่องเที่ยว**

**วันแรก น้ำพุร้อนแม่ขะจาน – วัดร่องขุ่น – พิพิธภัณฑ์บ้านดำ – หมู่บ้านกะเหรี่ยงคอยาว – วัดพระแก้ว**

07.00 - 07.45 น. รับสมาชิกทุกท่านจากโรงแรมที่พัก ในตัวเมืองเชียงใหม่

เช้า ใช้เวลาเดินทางโดยประมาณ 3 ชั่วโมง มุ่งสู่ จ.เชียงราย

นำสมาชิก แวะ **น้ำพุร้อนแม่ขะจาน** ท่านสมาชิกสามารถต้มไข่ต้มลงในบ่อน้ำพุร้อน หรือสามารถผ่อนคลายจิบ ชา กาแฟ แช่เท้าสบายๆ ในน้ำแร่ธรรมชาติ ตามอัธยาศัย

จากนั้น นำท่านสมาชิก เดินทางถึง **วัดร่องขุ่น** ถือเป็นอีกหนึ่งแลนด์มาร์กที่ต้องไปเยือนเมื่อไปถึงจ.เชียงราย

วัดร่องขุ่นเป็นที่ออกแบบและก่อสร้างโดย อาจารย์เฉลิมชัย โฆษิตพิพัฒน์ จิตรกรเรืองนาม ที่อุทิศตนสร้างวัดอันยิ่งใหญ่นี้ขึ้นเพื่อถวายเป็นพุทธบูชา มีความโดดเด่นด้วยเอกลักษณ์ทางศิลปะ และสถาปัตยกรรมที่แสนวิจิตรอลังการ

เที่ยง **บริการอาหารกลางวัน** (1) แด่ท่านสมาชิก ร้านอาหาร ในตัวเมืองเชียงราย

บ่าย นำสมาชิกทุกท่าน เดินทางถึง **บ้านดำ หรือ พิพิธภัณฑ์บ้านดำ** เป็นพิพิธภัณฑ์ศิลปะที่สร้างขึ้นโดย

อ.ถวัลย์ ดัชนี ศิลปินแห่งชาติ ภายในได้แสดงงานด้านศิลปะปฏิมากรรมหลายชิ้น ลักษณะของบ้านดำจะเป็นกลุ่มบ้านไม้ ศิลปะแบบล้านนา บ้านปูนรูปทรงแปลกตา บ้านเกือบทุกหลังทาด้วยสีดำ ซึ่งเป็นที่มาของคำว่า “บ้านดำ”

จากนั้น นำท่านเดินทางสู่ หมู่บ้านชาวเขา เชิญทุกท่านเที่ยวชม **หมู่บ้านอาข่า และ หมู่บ้านกะเหรี่ยงคอยาว**

จากนั้น นำท่านสมาชิก เดินทางเข้าสู่ตัวเมืองเชียงราย ชมเมืองเชียงรายรอบๆ

และ นำท่านแวะกราบสักการะ **พระหยก ณ วัดพระแก้ว** วัดที่ตั้งอยู่ใจกลางเมืองเชียงราย เป็นวัดที่ไทยได้ค้นพบ **พระแก้วมรกต หรือ พระพุทธมหามณีรัตนปฏิมากร** ซึ่งปัจจุบันประดิษฐานอยู่ ณ วัดศรีรัตนศาสดาราม ( วัดพระแก้ว กรุงเทพฯ ) และปัจจุบัน วัดพระแก้ว เชียงรายแห่งนี้ เป็นที่ประดิษฐาน **พระหยก** ซึ่งสร้างขึ้นใหม่ ในวาระที่ สมเด็จพระศรีนครินทราบรมราชชนนี มีพระชนมายุครบ 90 พรรษา

เย็น นำท่านสมาชิก เช็คอินโรงแรมที่พัก ในตัวเมืองเชียงราย *( นอน 2 ท่านโรงแรม 3 ดาว หรือ เทียบเท่า )*

 *( กรณีพักเดี่ยวเพิ่ม 1,000 บาท )*

19.00 น. **บริการอาหารมื้อเย็น** ( 2 ) แด่ท่านสมาชิก และนำท่าน **ช็อปปิ้ง สนุกสนาน ไนท์มาร์เก็ต**

ของเมืองเชียงรายตามอัธยาศัย

**วันที่สอง พระตำหนักดอยตุง – ล่องเรือแม่น้ำโขง – สามเหลี่ยมทองคำ – พิพิธภัณฑ์บ้านฝิ่น – สิงห์ปาร์ค**

08.00 น. รับประทานอาหารเช้าภายในโรงแรม (3) .. เช็คเอ้าท์โรงแรมที่พัก มุ่งสู่ดอยตุง

เช้า นำท่านสมาชิก เดินทางถึงดอยตุง เที่ยวชมพระตำหนักดอยตุง ซึ่งเป็นที่ประทับของสมเด็จพระศรีนครินทราบรมราชชนนี ก่อสร้างเมื่อปี พ.ศ. 2531 บนยอดดอยที่แห้งแล้ง เนื่องจากชาวบ้านบุกรุกทำลายป่าในการขยายพื้นที่ทำกิน ปลูกฝิ่น โดยพระองค์มีพระราชกระแสรับสั่งว่า “ฉันจะปลูกป่าบนดอยตุง” จึงกำเนิดเป็นโครงการพัฒนาดอยตุงขึ้น และเชิญทุกท่านเที่ยวชมสวนดอกไม้เมืองหนาว ภายในสวนแม่ฟ้าหลวง ถ่ายรูป กับบรรยากาศเย็นสบาย และดอกไม้สีสันนานาชนิด

จากนั้น เดินทางสู่ **สามเหลี่ยมทองคำ** นำทุกท่าน **ล่องเรือบนแม่น้ำโขง** ชมพื้นที่รอยต่อระหว่างสามประเทศ ได้แก่ ประเทศไทย (เชียงราย) ลาว (แขวงบ่อแก้ว) และพม่า (ท่าขี้เหล็ก,รัฐฉาน) มีลักษณะเป็นพื้นที่สามเหลี่ยมบรรจบกัน โดยมีแม่น้ำโขงตัดผ่านชายแดนไทย-ลาว นับเป็นพื้นที่เศรษฐกิจที่สำคัญแห่งหนึ่ง

เที่ยง **บริการอาหารมื้อเที่ยง** ( 4 ) แด่ท่าน ร้านอาหารบริเวณสามเหลี่ยมทองคำ ชมทิวทัศน์ของแม่น้ำโขง

จากนั้น นำสมาชิก เดินทางเที่ยวชม **พิพิธภัณฑ์บ้านฝิ่น** เป็นสถานที่จัดแสดงเครื่องมือและเครื่องใช้ในการสูบฝิ่นของผู้คนในอดีต มีทั้งประวัติของสามเหลี่ยมทองคำ สถานที่ปลูกฝิ่น ตลอดจนอุปกรณ์ที่ใช้สูบฝิ่น แสดงให้ชม

เย็น นำทุกท่าน เดินทางถึง **สิงห์ปาร์ค ( ไร่บุญรอด )** หนึ่งในแลนด์มาร์กที่ต้องแวะเช็คอินและถ่ายรูป โดยเฉพาะสิงห์ตัวยักษ์สีเหลืองทองด้านหน้าทางเข้าที่ตั้งเด่นเป็นสง่า ไร่นี้แหล่งท่องเที่ยวเชิงเกษตรที่ใหญ่ที่สุดในประเทศไทย ด้วยพื้นที่กว่า 8,000 ไร่

ค่ำ ส่งทุกท่านสู่เมืองเชียงใหม่

19.00 น. เดินทางถึง จ.เชียงใหม่ โดยสวัสดิภาพ พร้อมความประทับใจไม่รู้ลืม ..

***.. โปรแกรมอาจมีการปรับเปลี่ยนตามความเหมาะสม ..***